दिसेम्बर दान आव रायजो नि आयजोफोरा 1660 रां मोनगोन।  दिसेम्बर दान आव खननै मोनगोन अरुनुदय नि रां खौ।  दानसेयाव 830 रां मोनो, बे रां खौ सेरखारा मुलि नि थाखाय 400 रां, दालि नि थाखाय 200 रां, सिनि नि थाखाय 80 रां आरो फिथाइ सामथाइ नि थाखाय 150 रां महरै होदों।  अरुनुदय स्किम नि थाखाय कल चेन्टार बेखेवगोन, तल फ्रि नम्बर दिहुनना होगोन, रां मोनाब्ला बेयाव अजद होनो हागोन आरो लोगोसे सोरबा नंखाय मानसिया रांखौ लायोब्लाबो अजद होनो हागोन।  बेफोर गासैखौबो आसामनि रांखान्थि बिफाननि मन्थ्रि हिमन्त बिस्व शर्मा या बुंदों खौरां बिजों नि गेजेरजों।
 फ्रि फायार गेम, बिमाया फिसाज्लानिफ्राय गेम गेलेबाय थानायनि मबाइलखौ सेना लाङो, फिसाज्लाया गावखौनो बुथारना लायो।  जाथाय आ आसामनि नो।  रुपहिहात नि जुरिया नि आधखुन्दा गामि नि।  फ्रि फायार गेलेनो होयि नि थैबाय सासे 12 बोसोर बैसो नि गथ आ।  गेम गेलेबाय थानाय समाव बिमाया मबाइलखौ बिदोंमोन, फिसा या होनो नागिराखैमोन, उनाव बिमा या मबाइलखौ लानानै बाजाराव थाङो।  उनाव फिसाज्ला या रागा जोंनानै गावखौनो बुथारो.  फिसाज्ला नि बिफा गैया।
 उत्तर प्रदेश आव सा 5 फरायसुलिखौ सानसे नि थाखाय पुलिस थाना नि बिबान होनाय जायो।  बाहराइसा याव होदोंमोन सा 5 नो।  मिशन सक्ति अभियान नि सिङाव बे सुबिदाखौ होनाय जायो।  थाखो 11 नि उमा सिंह, थाखो 10 नि ईरा फाटिमा, तनिस्का सिंह, आन्सल आरो थाखो 12 नि मानसि तिवारि।  गोसोनिफ्राय पुलिसफोरखौ गिनायखौ खम खालामनो थाखाय आरो पुलिसनि फारसे गोसो जाहोनो थाखायनो बे थिरांथाखौ लादोंमोन होनना बुंदों सासे अफिसार आ।
 पाकिस्तान आ सिसफायार सिफायलायबाय, पुन्स जिला नि शाहपुर सेक्तर आव मैया बेलासि नि 3. 10 आव.  दासिम जेबो जानाय खौरां मोनाखै।
 48 घन्टायाव मध्य प्रदेशनि गंसे देहाफाहामसालियाव सा 6 जोनोम जागोदान गथ नि जिउ गोमादों, रबिबार खालि सा 5 आरो सम्बारखालि सा1, साहदल सोरखारि देहाफाहामसालि।  देहाफाहामसालियाव खामानि मावग्रा नि गोसो होयि नि थाकाय नो बेबायदि जादों होनना अजद होदों।  जोनोम नि उनाव देहाफाहामगिरिया गोनां फाहामथायखौ होआखै आरो गथखौ नायनो बो होआखैमोन होनना बुंदों।  बिसोर नि हेंथायै नायबिजिरनो थाखाय कमिटि दाना होबाय।
 आयजो जों लोगोसे बेंक दाखाथि आव सोमोन्दो थानायफोरखौ हमदों।  थांनाय 9 नबेम्बर आ कमलपुर नि बन्धन बेंक आ गलि गावनानै दकाइत नि दोलो आ 6 लाख 40 रोजा रां लांदोंमोन।  दायनिगिरिखौ हमबाय.  जामिर खातुन मुंनि आयोजो आऱो गुबुन सानै मरम आलि आऱो नुर हुसेइनखौ हमो।  बिसोर सानाव नो पिस्तल दिन्थिना आरो गुलि गावनानै रां खौ लांदोंमोन।  बिसोरनिफ्राय गंनै बाइक बो मोनदों आरो लोगोसे 30 रोजा रां।  बेजों सोमोन्दो थानाय गोबां हमजाबावनो हागौ होनना बुंदों, सन्देह खालामदों गोबांनि आखाय थानो हागौ होनना।
 फौ जि आ फैग्रोगोन आ पाब जि आ फैग्रोगोन, पाब जि आ दासिमबो सोरखारनिगनायथि खौ मोनाखै, बेखायनो फैनाया गोबाव जानो हागौ, गुबुन फारसेथिं फौ जि आ प्रि रेजिस्त्रेशन नि थाखाय लिंक होदोंमोन।  बेखौ नायनानै फौ जि आ फैग्रोनो हागौ होनना साननो हायो, आगोलावबो बेखौ बानायनायफोरा नबेम्बर दान आव नो फैगोन होनना बुंदोंमोन। 